**Gregor Kobel** (s. 6. joulukuuta 1997 Zürich) on sveitsiläinen jalkapallomaalivahti. Hän edustaa Saksan Bundesliigassa pelaavaa Borussia Dortmundia. Vuodesta 2021 lähtien hän on kuulunut myös Sveitsin maajoukkueeseen.

Seurajoukkueura
---------------

Zürichissä kasvanut Kobel on Grasshopperin kasvatti. Vuonna 2014 hän siirtyi Grasshopperista kahden vuoden lainasopimuksella saksalaisseura Hoffenheimin junioriakatemiaan ja kesällä 2016 hän siirtyi seuraan pysyvästi. Debyyttinsä Hoffenheimin edustusjoukkueessa Kobel teki 12. elokuuta 2017 Saksan cupin ottelussa Rot-Weiß Erfurtia vastaan. Hän pelasi kaudella 2017–2018 myös yhden ottelun Eurooppa-liigassa Ludogoretsia vastaan.

Tammikuussa 2019 Kobel siirtyi Hoffenheimista loppukauden kattavalla lainasopimuksella FC Augsburgiin. Kevätkaudella 2019 Kobel pelasi Augsburgissa 16 bundesliigaottelua ja kaksi Saksan cupin ottelua, torjuen neljä nollapeliä.

Kobel siirtyi kesällä 2019 vuoden pituisella lainasopimuksella Saksan 2. Bundesliigaan pudonneeseen VfB Stuttgartiin. Hän pelasi kauden aikana 2. Bundesliigassa 31 ottelua, kun seura sijoittui sarjassa toiseksi ja nousi takaisin Bundesliigaan. Heinäkuussa 2020 hän siirtyi seuraan pysyvästi noin 7,2 miljoonan euron siirtosummalla.

Toukokuussa 2021 Kobel siirtyi Stuttgartista Borussia Dortmundiin. Siirtosummaksi uutisoitiin 15 miljoonaa euroa. Kaudella 2021–2022 Kobel pelasi Dortmundissa 29 bundesliigaottelua, joista nollapelejä oli kahdeksan. Hän debytoi kaudella 2021–2022 myös Mestarien liigassa, jossa hän pelasi kaikki kuusi ottelua.

Kaudella 2022–2023 Kobel pelasi 27 bundesliigaottelua, joista nollapelejä oli 11. Hänet valittiin kauden päätteeksi Bundesliigan viralliseen kauden joukkueeseen. Lokakuussa 2023 Kobel allekirjoitti Dortmundin kanssa vuoteen 2028 ulottuvan jatkosopimuksen.

Maajoukkueura
-------------

Kobel pelasi Sveitsin eri juniorimaajoukkueissa vuosina 2012–2018. Vuonna 2014 hän edusti Sveitsiä alle 17-vuotiaiden EM-kilpailuissa.

Sveitsin A-maajoukkueessa Kobel debytoi 1. syyskuuta 2021 ystävyysottelussa Kreikkaa vastaan. Vuoden 2022 MM-kilpailuissa Kobel pelasi täydet minuutit Sveitsin viimeisessä alkulohko-ottelussa Serbiaa vastaan Yann Sommerin sairastuttua, mutta ei pelannut turnauksen muissa otteluissa.

Muuta
-----

Kobelin isä Peter Kobel on entinen ammattilaisjääkiekkoilija, joka pelasi urallaan myös kaksi maaottelua Sveitsin A-maajoukkueessa.

Lähteet
-------

1. 1 2 3 4 5 6 7 8 9 10  Gregor Kobel Transfermarkt-sivustolla (englanniksi)
2. ↑  FCA agree loan deal for Gregor Kobel  3.1.2019. FC Augsburg. Viitattu 14.1.2024. (englanniksi)
3. ↑  Gregor Kobel joins VfB  24.6.2019. VfB Stuttgart. Viitattu 14.1.2024. (englanniksi)
4. 1 2  Gregor Kobel: Who is Borussia Dortmund's colossal custodian? *Bundesliga.com*.  5.10.2023. DFL Deutsche Fußball Liga GmbH. Viitattu 14.1.2024. (englanniksi)
5. ↑  Dortmund signs Swiss goalkeeper Gregory Kobel from Stuttgart *USA Today*.  31.5.2021. Viitattu 14.1.2024. (englanniksi)
6. ↑  The official Bundesliga Team of the Season 2022/23 *Bundesliga.com*.  13.5.2023. DFL Deutsche Fußball Liga GmbH. Viitattu 14.1.2024. (englanniksi)
7. ↑  Gjerulff, Rune: Kobel on his contract extension with Dortmund: "I'm simply not finished here yet" *Bulinews*.  6.10.2023. Viitattu 14.1.2024. (englanniksi)
8. ↑  Sharma, Hritika: Slick Switzerland edge Serbia in goalfest to reach last 16 *Reuters*.  3.12.2022. Viitattu 14.1.2024. (englanniksi)
9. ↑  Peter Kobel *Elite Prospects*. Everysport Media Group AB.  (englanniksi)

Borussia Dortmund – Bundesliiga
1 Kobel |
2 Morey |
4 Schlotterbeck |
5 Bensebaini |
6 Özcan |
7 Reyna |
8 Nmecha |
9 Haller |
11 Reus |
14 Füllkrug |
15 Hummels |
16 Duranville |
17 Wolf |
18 Moukoko |
19 Brandt |
20 Sabitzer |
21 Malen |
23 Can |
24 Meunier |
25 Süle |
26 Ryerson |
27 Adeyemi |
30 Pohlmann |
31 Ostrzinski |
32 Kamara |
33 Meyer |
35 Lotka |
43 Bynoe-Gittens |
47 Papadopoulos |
Valmentaja Terzić

Sveitsin joukkue – Jalkapallon MM-kilpailut 2022
1 Sommer |
2 Fernandes |
3 Widmer |
4 Elvedi |
5 Akanji |
6 Zakaria |
7 Embolo |
8 Freuler |
9 Seferović |
10 Xhaka |
11 Steffen |
12 Omlin |
13 Rodríguez |
14 Aebischer |
15 Sow |
16 Fassnacht |
17 Vargas |
18 Cömert |
19 Okafor |
20 Frei |
21 Kobel |
22 Schär |
23 Shaqiri |
24 Köhn |
25 Rieder |
26 Jashari |
Valmentaja Yakın |